Source: http://diskriminacia.sk/kategoria/tlacove-spravy/page/2/
Timestamp: 2018-03-18 15:41:51+00:00

Document:
Archívy Tlačové správy - Stránka 2 z 19 - Diskriminácia
06/10/2017 | Pohlavie/rod, Tipy redakcie, Tlačové správy, Top
“V našich pôrodniciach sa radosti materstva môžu ľahko premeniť v opak. Izolované od svojich blízkych sa rodiace ženy potýkajú s prísnym režimom, osamelosťou a ťažko pochopiteľnými praktikami,” povedala Zuzana Límová o svojom celovečernom debute, ktorý vidí ako intímny pohľad za zatvorené dvere pôrodníc, kde je zvyčajne dovolené vstúpiť iba budúcim matkám. Filmom by chcela otvoriť verejnú diskusiu na tému, ktorá ovplyvňuje celú spoločnosť. Čítajte viac
18/05/2017 | Publicistika, Rasa / Etnická príslušnosť, Tipy redakcie, Tlačové správy, Top
Okresný súd Košice II na hlavnom pojednávaní dňa 17. 5. 2017 opäť oslobodil policajtov obžalovaných z týrania rómskych chlapcov na policajnej stanici v Košiciach. Ani doplneným dokazovaním podľa neho nebolo jednoznačne preukázané, že skutok sa stal tak, ako je uvedené v obžalobe. Prokurátor sa voči rozhodnutiu odvolal.
Okresný súd obžalovaných policajtov po prvý krát oslobodil vo februári 2015 s odôvodnením, že skutok, ktorý bol kladený policajtom obžalobou za vinu, sa nestal, a teda nezákonné konanie nebolo obžalovaným policajtom jednoznačne preukázané. Krajský súd v Košiciach však v apríli 2016 vyhovel odvolaniu prokurátora a rozhodnutie okresného súdu zrušil. Okresnému súdu vytkol nedostatky pri prejednávaní prípadu a konštatoval, že pre objasnenie nejasností a neúplnosť skutkových zistení, je potrebné vykonať ďalšie dôkazy. Čítajte viac
Podľa mimovládnej organizácie Poradne pre občianske a ľudské práva (POĽP), ktorá poškodenej žene sprostredkovávala právnu pomoc, vláda odporúčaniam výboru vo vzťahu k poškodenej žene nevenuje potrebnú pozornosť a obáva sa toho, že ich vláda napokon jednoducho odignoruje. Nebolo by to podľa nej prvý krát. Čítajte viac
Okresný súd v Spišskej Novej Vsi vyhovel žalobe rómskej ženy, ktorá sa domáhala nápravy za diskrimináciu, ktorej čelila v roku 2010, keď sa uchádzala o pracovné miesto terénnej sociálnej pracovníčky v meste Spišská Nová Ves. Podľa súdu sa jej musí mesto ospravedlniť a finančne ju odškodniť. Ide vôbec o jedno z prvých rozhodnutí slovenských súdov v prípade rasovej diskriminácie v prístupe k zamestnaniu v prospech diskriminovanej osoby. Čítajte viac
20/03/2017 | Pohlavie/rod, Súdne rozhodnutia, Tipy redakcie, Tlačové správy, Top
V piatok 17. marca 2017 Okresný súd vo Zvolene vyhlásil dlho očakávané rozhodnutie v prípade Viery Petrášovej, docentky a súdnej znalkyne v odbore lesníctva, ktorá sa od roku 2009 súdi so svojím bývalým zamestnávateľom, štátnou príspevkovou organizáciou Národné lesnícke centrum (NLC). Súd rozhodol, že výpoveď NLC z roku 2009 je neplatná, okrem iného aj z dôvodu diskriminácie. Vieru Petrášovú (ďalej aj „žalobkyňa“) v konaní zastupuje združenie Občan, demokracia a zodpovednosť (ODZ). Prípad rozhodoval sudca Bohuš Hruška. Čítajte viac

References: súd 
 súd 
 súd 
 súd 
 súd 
 Súd